Patru transplanturi au fost făcute la Iași în condiții speciale, din cauza Covid-19.
Patru pacienți
dependenți de dializă au trecut prin transplanturi renale și se simt bine. Unul dintre donatori
e un bărbat din Oradea, care era în moarte clinică. Pacienții au fost
testați pentru coronavirus înainte de operații.
Se fac în continuare
transplanturi în România, chiar dacă ne confruntăm cu o epidemie.Cele mai recente
astfel de operații au fost făcute la Iași, unde patru bărbați care n-ar fi
supraviețuit fără dializă au primit șansa la o viață normală.Unul dintre donatori
e un bărbat de 38 de ani, din Oradea, care era în moarte clinică. Soția lui a
avut o mărturie impresionantă: "Nu doresc
nimănui să simtă durerea pe care o am acum în suflet. Singura mângâiere este să
îi respect dorinţa lui de a fi donator de organe. Suntem de 17 ani împreună. El
a fost lumina vieţii mele, eu am fost raţiunea lui de a trăi".Despre măsurile
suplimentare luate, din cauza coronavirusului, a vorbit Adrian Covic, coordonatorul Centrului Regional de
Transplant Renal Iaşi: "Toţi au trebuit să fie testaţi, pentru a fi COVID
negativ, toţi au fost testaţi pentru a fi compatibili, toţi au trebuit să fie
investigaţi în urgenţă, în multiple planuri, fără să intersecteze trasee, fără
să existe risc de compromitere virusologică sau imunologică".Toți cei patru
pacienți care au trecut printr-un transplant renal se simt bine.